2 Kabiji mu oa moba Kesala Augusatusa wakambizhe bantu bonse mu kyalo kunembesha mazhina.2 (Kuno kunembesha kutanshi kwaubiwe kimye Kilinyusa kyo ajinga kitumbafumu wa Silya.)3 Kabiji bantu bonse bayile na kunembesha, au ku muzhi wanji au ku muzhi wanji.4 Ne Yosefwa+ naye wafumine mu Ngalilea mu muzhi wa Nazala kuya ku Yudea mu muzhi wa Davida watelwanga’mba Betelema,+ mambo wajinga wa mu nzubo ne mu kisemi kya kwa Davida.5 Wayijile pamo ne Maliya na kunembesha, pa kikye kimye saka amusongola kala,+ kabiji juba ja kupaapa jajinga pepi.+6 Byo bakijinga kokwa, kimye kya kupaapa kyafikile.7 Kabiji wasemene mwana wa mulume, mubeji,+ kabiji wamupombele mu kisapi ne kumulaajika mu kijiilamo banyama,+ mambo kechi kwajinga kibamba mwa kufikila ne.8 Kabiji mu yoya mpunzha mwajinga ne bakafunga bajinga mungye na kusopa matanga abo bufuku bonse.9 Ponkapo malaika wa Yehoba* waimene kulutwe yabo, ne lukumo lwa Yehoba* lwibasamijile konse konse, kabiji baumvwine bingi moyo.10 Bino malaika wibambijile’mba: “Kuba moyo ne, umvwai! Mbena kwimubuula mambo awama a lusekelo lukatampe bantu bonse o bakomvwa.11 Mambo lelo mu muzhi wa Davida+ mwimusemenwa mupulushi,+ aye Kilishitu Nkambo.+12 Kino kyo kiyukilo kwi anweba: Musakutaana mwana bamupomba mu kisapi saka bamulaajika mu kijiilamo banyama.”13 Ponkapo kwi aye malaika kwaishile nzhita ikatampe ya mwiulu+ saka itota Lesa ne kwamba’mba:14 “Lukumo kwi Lesa mwiulu, ne mutende pano pa ntanda mu bantu baubilwa bibusa.”*15 Byonkabyo, bamalaika byo bafumineko kwi abo ne kubwela mwiulu, bakafunga besambilenga mulwabo amba: “Twayai tuye ku Betelema tukamone kino kyamweka kitusolwela Yehoba.”*16 Kabiji ponkapotu bayile ne kutaana Maliya ne Yosefwa, ne mwana saka bamulaajika mu kijiilamo banyama.17 Byo bamumwene, baambile byo bebabuujile pa uno mwana.18 Ne bonse baumvwine, bakuminye bingi pa bintu bibabuujile bakafunga,19 bino Maliya wibilamine bino byambo byonse ne kwibilangulukapo mu muchima wanji.+20 Kepo bakafunga babwelele saka batumbijika ne kutota Lesa pa bintu byonse byo baumvwine ne kumona monka mo bebabuujilebyo.21 Byo papichile moba atanu na asatu, kimye byo kyafikile kya kumutwala ku mukanda,+ bamutumbile’mba Yesu, jizhina jo bamupele kwi malaika saka akyangye kwimitwa.+22 Kabiji kimye byo kyafikile kya kwibatokesha monka mwayijile Mizhilo ya Mosesa,+ bamuletele ku Yelusalema na kumupana kwi Yehoba,*23 byonka byo kyanembwa mu Mizhilo ya Yehoba* amba: “Mubeji yense wa mulume* ukatelwa’mba wazhila kwi Yehoba.”*+24 Kabiji bapaine kitapisho monka mwaambila Mizhilo ya Yehoba* amba: “Bafwainwa kupana tutela tubiji nangwa twana twa nkunda tubiji.”+25 Kabiji kwajinga mwanamulume umo mu Yelusalema wa jizhina ja Shimeona, uno muntu wajinga waoloka kabiji waakamwanga Lesa, wapembejilenga lutekenesho lwa bena Isalela,+ ne mupashi wazhila wajinga pe aye.26 Lesa waingijishe mupashi wazhila kumubuula’mba kechi ukafwa saka akyangye kumona Kilishitu wa Yehoba* ne.27 Byo bamutangijile ku mupashi wazhila, watwelele mu nzubo ya Lesa, ne bansemi byo bamuletele mwana aye Yesu amba bamube monka mwaambijile Mizhilo,+28 Shimeona watambwile mwana mu maboko anji ne kutota Lesa ne kwamba’mba:29 “Anweba Nkambo Mfumu, pano mwanswisha amiwa muzha wenu kuya mu mutende+ monka mo mwaambijile,30 mambo meso ami amona jishinda jenu jo mukaletelamo lupulukilo+31 jo mwanengezha kuba’mba bantu bonse bamone,+32 ye kyeya+ kikafumyapo kintu kilengela meso a bisaka bya bantu kubula kumona+ kabiji lo lukumo ku bantu benu bena Isalela.”33 Bashanji ne bainanji uno mwana bakuminye bingi pa bintu byaambiwenga pe aye.34 Kabiji Shimeona wibapesheshe ne kwambila Maliya, inanji mwana amba: “Umvwa! Uno mwana bamutongola kulengela bantu bavula mu Isalela kupona+ ne kwimana+ ne kuba’mba akekale kiyukilo kyo bakalengululanga+35 (kine, mpoko yalepa ikakupulankana obewa*),+ kuba’mba milanguluko ya michima ya bavula ikasoloke.”36 Kabiji kwajinga ngauzhi wa mukazhi Ana, mwana wa kwa Fanuela, wa mu mukoka wa bena Ashela. Uno mwanamukazhi wajinga mukote kabiji waikele na mwatawanji myaka itanu na ibiji mu masongola,*37 kabiji pa kyokya kimye, wajinga mwanamukazhi wafwilwa wa myaka ya kusemwa 84. Watanwanga moba onse pa nzubo ya Lesa na kumwingijila bufuku ne mute, kuzhikilwa na nzala ne kulomba milombelo ya misashijilo.38 Pa kyonkakya kimye, waishile kwipi kabiji watendekele kusanchila Lesa ne kwamba pa mwana ku bonse batengejilenga kupokololwa kwa Yelusalema.+39 Byo bapwishishe kuba bintu byonse monka mwayila Mizhilo ya Yehoba,*+ babwelele ku Ngalilea ku muzhi wabo wa Nazala.+40 Kabiji uno mwana wakomenenga ne kukosa, ne maana anji ayilenga na kuvula, ne Lesa wamubijilenga bibusa.+41 Bansemi banji bayanga kimye kyonse ku Yelusalema ku Kijiilo kya Lupitailo pa mwaka pa mwaka.+42 Byo afikizhe myaka ya kusemwa 12, bayile ku kijiilo monka mo baubilanga kimye kyonse.+43 Moba a kijiilo byo apwile, kabiji pa kubwela, kalombwana aye Yesu washajile mu Yelusalema kabiji bansemi banji kechi bayukile ne.44 Abo balangulukile’mba uji mu jibumba mo babwelejilenga kabiji baendele lwendo lwa juba jimo ne kutendeka kumukeba mu balongo babo ne mu bayukane.45 Bino byo bakankelwe kumutaana, babwelele ku Yelusalema na kumukeba.46 Byo papichile moba asatu, bamutaaine mu nzubo ya Lesa saka aikala mukachi ka bafunjishi na kuteleka kwi abo kabiji saka ebepuzha mepuzho.47 Bino aba bonse bamutelekelenga bakuminyenga bingi maana anji ne mikumbu yanji.+48 Bansemi banji byo bamumwene, bakuminye bingi kabiji bainanji bamwambijile’mba: “Mwanami, mambo ka o witubila bibye? Bashobe ne amiwa twakooka na kukukeba.”49 Bino aye wibepwizhe’mba: “Mambo ka o mubankebelenga? Nanchi kechi mwayuka’mba nafwainwa kwikala mu nzubo ya Batata nenyi?”+50 Nangwa byonkabyo, abo kechi bakwatankenye byo ebambijile ne.51 Kabiji wayile nabo ne kubwela ku Nazala, ne aye watwajijile kwibanekenena.*+ Ne inanji wibilamine bino byambo byonse mu muchima.+52 Kabiji Yesu wakomenenga mu maana ne mu kimino saka bamutemwa kwi Lesa ne ku bantu.
bem_Latn